laion/Wikipedia-Exotic huggingface dataset:
מקסים פלקושצ'נקו

מקסים "מקס" פלקושצ'נקו (באוקריאנית: Максим Плакущенко; נולד ב-4 בינואר 1996) הוא כדורגלן ישראלי יליד אוקראינה, המשחק בעמדת הקשר במועדון הכדורגל מכבי נתניה שבישראל. פלקושצ'נקו נולד בוויניצה שבאוקראינה, ובגיל שלוש עלה לישראל עם משפחתו, והתגוררו בקריית אתא. בגיל שש החל לשחק כדורגל במחלקת הנוער של הפועל חיפה, וב-21 בפברואר 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-90 בניצחון 2–0 על מכבי תל אביב. בתחילת עונת 2015/2016 שותף גם במשחק אחד במסגרת גביע הטוטו, וב-9 באפריל 2016 פתח לראשונה בהרכב הקבוצה הבוגרת, בניצחון 3–2 על הפועל עכו, ובמשחק זה בישל וכבש את שער הבכורה שלו בליגת העל. פלקושצ'נקו שיחק בכל המשחקים שנותרו עד תום העונה, השלים שלושה משחקים רצופים בהם כבש שער, וסייע לקבוצה להישאר בליגת העל. בעונת 2016/2017 כבש ארבעה שערים ב-27 הופעות בליגת העל. בעונת 2017/2018 שותף לרוב כשחקן מחליף, אך ערך 35 הופעות ליגה, בהן כבש ארבעה שערים, והיה שותף לעונה מוצלחת של הקבוצה, בה העפילה לפלייאוף העליון וסיימה במקום הרביעי בטבלה. בתום העונה זכה בגביע המדינה עם הקבוצה, לאחר שכבש את השער הראשון בניצחון 3–1 במשחק הגמר מול בית"ר ירושלים. ב-25 בינואר 2019 חתם במכבי חיפה. ב-25 ביולי 2019 כבש את שער הבכורה שלו במועדון, בהפסד 1–3 לשטרסבורג במוקדמות הליגה האירופית. ב-30 במאי 2020 כבש את שער הבכורה בליגה, בהפסד קבוצתו 1–2 להפועל תל אביב. לקראת עונת 2020/2021 הושאל לעונה אחת להפועל חדרה. ב-14 ביולי2021 הושאל לעונה נוספת להפועל חדרה. ב-17 ביוני 2022 חתם על חוזה לעונה אחת בקבוצת בודפשט הונבד מליגת העל ההונגרית. ב-26 ביוני 2023 חתם על חוזה לשתי עונות בקבוצת מכבי נתניה מליגת העל הישראלית. ב-2012 זומן פלקושצ'נקו לנבחרת ישראל עד גיל 17 ובמדיה רשם שתי הופעות. בנבחרת עד גיל 18 ערך חמש הופעות בהן כבש שער אחד, וב-2013 זומן גם לסגל נבחרת הנוער, במדיה ערך חמש הופעות. ב-31 במאי 2016 ערך את הופעת הבכורה שלו במדי הנבחרת הצעירה של ישראל עד גיל 21, במשחק ידידות מול אוקראינה עד גיל 21. ב-2 ביוני 2016 כבש את שער הבכורה שלו בנבחרת הצעירה, במשחק ידידות מול סרביה עד גיל 21. הפועל חיפה גביע המדינה: 2017/2018 אלוף האלופים: 2018 מדיה וקבצים בנושא מקסים פלקושצ'נקו בוויקישיתוף מקסים פלקושצ'נקו, ברשת החברתית אינסטגרם מקסים פלקושצ'נקו, באתר ההתאחדות לכדורגל בישראל מקסים פלקושצ'נקו, באתר Transfermarkt מקסים פלקושצ'נקו, באתר Soccerway מקסים פלקושצ'נקו, באתר WorldFootball.net מקסים פלקושצ'נקו, באתר FootballDatabase.eu עמית קרקו, סופית: פלקושצ'נקו הושאל להפועל חדרה, באתר ONE, ‏6 באוגוסט 2020 ירדן בלחסן, רשמית: מקסים פלקושצ׳נקו הושאל להפועל חדרה, באתר ONE, ‏14 ביולי 2021 רז אמיר, ‏עובר לאירופה: פלקושצ'נקו חתם בבודפשט הונבד, באתר ONE‏, 17 ביוני 2022 תומר חבז, ‏מקסים פלקושצ'נקו חתם לשנתיים במכבי נתניה, באתר ONE‏, 26 ביוני 2023
צבי כתבי

צבי כַּתָּבִי (שרייבמן) (Zvi Katabi;‏ 5 באוקטובר 1909? – ?) היה שחיין פולני-ישראלי, אלוף ושיאן פולין בשחייה, אלוף ישראל בשחייה, אלוף המכביה השנייה (1935), מאמן נבחרת ישראל בשחייה וכתב ספורט. כתבי נולד בוורשה בשם גרשון שרייבמן (בפולנית: Szrajbman). אחיו הבכור, איליה שרייבמן (1907–1943), היה שחיין מצטיין אף הוא, אלוף פולין שייצג אותה באולימפיאדת ברלין (1936) ונספה בשואה. במכביה השנייה (1935) זכה כתבי במדליית זהב במשחה ל-200 מטר חזה בתוצאה של 3:01.8 דקות, לפני אבלס מצ'כוסלובקיה וולטר גולדשמידט מגרמניה. בתחרות שנערכה בפולין בשנת 1935 זכה כתבי בשתי מדליות זהב, במשחה ל-100 מטר חזה בשיא פולין חדש של 1:23.6 דקות ובמשחה ל-200 מטר חזה בתוצאה של 3:02.4 דקות. באליפות "הפועל" בשחייה השלישית שנערכה בקיבוץ גבעת חיים בספטמבר 1944 זכה כתבי במקום ראשון במשחה ל-200 מטר חזה בתוצאה של 3:06.1 דקות. בתחרות שחייה שנערכה בבריכת רמב"ם בתל אביב באוגוסט 1945 קבע כתבי במשחה ל-200 מטר חזה שיא חדש של 3:03.6 דקות. חודש לאחר מכן, באליפות ימק"א בירושלים הוא זכה במקום ראשון במשחה ל-200 מטר חזה בשיא הפועל חדש של 3:03.0 דקות. שיא זה החזיק מעמד כ-5 שנים ונשבר במכביה השלישית על ידי מאיר מוזס (3:02 דקות). בין היתר עסק כתבי באימון שחייה, היה המאמן הלאומי ונציג ההתאחדות לספורט בישראל, הדריך קורסים למדריכי שחייה וכתב ספורט בעיתונים דבר ועל המשמר. בתחילת שנות השישים היגר כתבי לדרום אפריקה ועבד כמאמן. דן פחטר, היחדוק ה"דולפין" לישראל, דבר, 15 באוקטובר 1954 דן פחטר, שחייני "הפועל" במים בינלאומיים, דבר, 20 במאי 1955 ישראל פז, גישה לקויה בעוכרי השחייה, על המשמר, 9 באוקטובר 1956 ישראל פז, 25 שנה ל"מכביות": האיכות עלתה - השורות דללו, על המשמר, 15 בספטמבר 1957 בגולה, דואר היום, 18 ביולי 1935 בעולם, דואר היום, 20 בספטמבר 1935 צבי כתבי, בספורט/ עשירים בגולה ודלים בישראל, דבר, 16 ביוני 1950 רשומה באתר GenDatabase. טבלאות ושיאים של השגי 6 המכביות ושל ישראל, מעריב, 22 באוגוסט 1965 הישגי המכביה השנייה (סכום שלישי), דואר היום, 17 במאי 1935 התחרויות הימיות במכביה השניה בחיפה, דואר היום, 11 באפריל 1935 סיום המכביה בחיפה, דואר היום, 12 באפריל 1935 בגולה, דואר היום, 18 ביולי 1935 תשעה שיאים באליפות השחייה של "הפועל", דבר, 21 בספטמבר 1944 שחייה, משמר, 12 באוגוסט 1945 תיקון טעות, משמר, 17 באוגוסט 1945 אספורט - הטו אוזן לרמקול!, משמר, 28 באוגוסט 1945 ז' פרחי, אספורט/שחייה - באליפות ימק"א ניצחו רק יהודים, משמר, 18 בספטמבר 1945 דבר הספורט, דבר, 6 באוקטובר 1950 בכמה שורות, דבר, 24 בספטמבר 1954 עונת השחייה החלה, דבר, 22 ביוני 1951 שחייניות תאומות מד. אפריקה לארץ, דבר, 1 ביולי 1963
יחסי טונגה–צרפת

יחסי טונגה–צרפת הם היחסים הדיפלומטיים שבין ממלכת טונגה לבין הרפובליקה הצרפתית. קיים בנוקואלופה סניף של "אליאנס פרנסייז", בית ספר ללימוד התרבות והשפה הצרפתית. ראש ממשלת טונגה השתתף בפסגת צרפת-אוקיאניה הראשונה שנערכה בפפאטה, פולינזיה הצרפתית בשנת 2003. שר החוץ של טונגה השתתף בפסגה השנייה בפריז ב-2006, בפגישה שוחחו שני השרים על מגוון נושאים. גם שר התחבורה וגם שר החוץ הטונגאני הגיעו לפסגת צרפת-אוקיאניה השלישית בנומאה, קלדוניה החדשה. ראש ממשלת טונגה ערך ביקור פרטי בצרפת במאי 2010, בביקור נפגש עם מספר סנטורים צרפתים החברים בעמותה הפסיפיקפילית "עמותת הידידות צרפת-ונואטו-פסיפיק". גם בכירים מצרפת ביקרו בטונגה. מזכיר המדינה הצרפתי ביקר בטונגה בשנת 2007 כדי לקחת חלק בפסגת איי האוקיינוס השקט, צרפת מחזיקה בשלוש טריטוריות באוקיינוס ועל כן חברה בארגון איי האוקיינוס השקט. ב-2011 ביקרה משלחת של הסנטורים הצרפתים החברים ב"צרפת-ונואטו-פסיפיק", בהנהגתו של הסנטור ז'אן-פייר דמרליאט. הסנטורים נפגשו עם ראש הממשלה, יו"ר הפרלמנט, שר החינוך, שר החוץ, שר ההדרכה ושר התיירות. היחסים הכלכליים בין צרפת לטונגה הם גדולים יחסית ליחסיה עם מדינות אחרות באוקיינוס השקט, אך קטנים לעומת יחסיה עם כלל מדינות העולם. בשנת 2015 שווי הסחורה שיוצאה מטונגה לצרפת הוא 132 אלף דולר אמריקאי והיא כללה בעיקר צמחים, פחים מפלסטיק וביגוד לגברים. באותה השנה צרפת ייצאה לטונגה סחורה בשווי 115 אלף דולר אמריקאי, הסחורה כללה בעיקר מוצרי טלפוניה. יחסי סמואה-צרפת France and Tonga, France Diplomatie What does Tonga export to France? (2015), OEC What does Tonga import from France? (2015), OEC
סלעים נעים

סלעים נעים (נקראים גם: סלעים מחליקים או אבנים מתגלגלות) הם תופעה גאולוגית שבה סלעים נעים וחורצים עקבות של מסלולים ארוכים על פני הקרקע ללא התערבות חיצונית נראית לעין. התופעה נצפתה במספר מקומות בעולם אולם היא ידועה בעיקר בהתרחשותה בעמק המוות בקליפורניה. לאורך השנים התגלו במספר מקומות בעולם תופעה שבה סלעים גדולים (לעיתים במשקל כמה עשרות קילוגרמים) נעים למרחקים של כמה מאות מטרים במעגלים, בקו ישר, בקשת רחבה, ולעיתים אף בפנייה חדה של 90 מעלות. נצפו סלעים שנעו לאורך יותר מ-200 מטרים במשך חודשיים. התופעה נחקרה לאורך שנים אולם בתחילה לא הצליחו החוקרים למצוא הסבר לתופעה. ההנחה הייתה כי פרצי רוח חזקים מצליחים להזיז את הסלעים. בשנת 2014 נמצא ההסבר לתנועת הסלעים. התגלה כי שכבת קרח בעובי של כמה מילימטרים קופאת בלילות החורף הקרים תוך שהיא "מחזיקה" את הסלע. כעת נחוצה רוח קלה בלבד כדי להניע את משטח הקרח ובתוכו הסלע בצורה איטית. תנועת הקרח משאירה אחריה את עקבות התנועה. מדיה וקבצים בנושא סלעים נעים בוויקישיתוף Mystery of Death Valley's Moving Stones Solved, וול סטריט ג'ורנל, 28 באוגוסט 2014 Mystery of Death Valley's 'Sailing Stones' Solved, Live Science
אביבה סמדר

אביבה סמדר (באנגלית: Aviva Semadar; נולדה ב-20 במרץ 1935) היא זמרת שירי עם, שירים עבריים ושירי יידיש, מלחינה ישראלית, כותבת, מגישה ועורכת תוכניות בתחום המוזיקה העממית ברדיו הגרמני (WDR 4)‏. אביבה סמדר נולדה בתל אביב, דור חמישי בארץ ישראל. הייתה חברה בתנועת נוער. בגיל 15 החלה ללמוד פיתוח קול אצל מורה ברמת גן, שעמה עבדה על קול הסופרן קולורטורה שלה. אולם כעבור ארבע שנים, על רקע כאבי גרון תדירים, ויתרה על הזמרה האופראית. למדה חינוך ומוזיקה בסמינר לוינסקי, ובנוסף למדה מטאורולוגיה. עם תום לימודיה התגייסה לצה"ל. לאחר שחרורה החלה לעבוד כמורה ביישובי סְפר שונים (זכריה, כסלון ועוד), וארגנה שם, בזמנה הפנוי, מקהלות זעירות וחוגים דרמטיים. מקץ חמש שנות הוראה, לאחר מספר ניסיונות בהופעות לא-מקצועיות, החליטה לפנות לקריירה כזמרת. נסעה לאירופה והתמסרה ללימוד שירי עמים ושפתם במקור. הופיעה ברחבי תבל בפסטיבלים רבים. כשחזרה לביקור בישראל כלל הרפרטואר שלה למעלה מ-200 שירי עם, שאותם למדה מפי ה"עמך" של הארצות בהן שהתה (פורטוגל, ספרד, הולנד, שווייץ וארצות סקנדינביה). כן נרשמו לזכותה מאות קונצרטים של הופעות יחיד בכל רחבי אירופה, בהם ידעה לרתק את קהל חובבי הפולקלור כשהיא מלווה את עצמה בגיטרה הפורטוגזית שלה. בישראל נטלה סמדר חלק במרבית תוכניות הרדיו בהן ניתן לשבץ את סוג שירתה – "במעגל", "כרטיס כניסה", "הערב", "ערב אימפרוביזציה" "מועדון הזמר", "עמנו באולפן", "התקליט החדש", "ערבי בידור" – וכן הספיקה, להופיע בפני הקהל הישראלי ברסיטל שירי עמים, שהתקיים באודיטוריום של "בית הרופא" ב-29 בספטמבר 1965. כדוגמת מרבית הפרמיירות שלה, הוקלט אף קונצרט זה על מנת לתרום לכרך השלישי בסדרת התקליטים (12 אינץ') הכוללים מבחר שירים שאספה ולמדה. סדרת תקליטים זו מופיעה תחת הכותרת "אביבה סמדר – פנים אל פנים / Aviva Semadar – Vis a vis". הפזמונאי יוסי גמזו חיבר והעמיד לשימושה הבלעדי של סמדר שירים, שנכתבו למנגינות פרי עטה. משנת 1973 החלה להגיש ברדיו הגרמני תוכנית שבועית על שירי עם. התוכנית שינתה את שמה מספר פעמים ונמשכה עד שנת 2003. סמדר מתגוררת בקלן. היא הופיעה ברחבי העולם עם זמרים כמו מהליה ג'קסון ואחרים, שידרה תוכניות רדיו פופולריות מגוונות בגרמניה בעיקר בנושא מוזיקת עם. בשנת 2003 אז פרשה פרשה מפעילות מוזיקלית. מדיה וקבצים בנושא אביבה סמדר בוויקישיתוף אביבה סמדר, במסד הנתונים הקולנועיים IMDb (באנגלית) אביבה סמדר, באתר AllMusic (באנגלית) אביבה סמדר, באתר MusicBrainz (באנגלית) אביבה סמדר, באתר Discogs (באנגלית) אתר המוקדש לאביבה סמדר (בגרמנית) שרה פרנקל, מבחנה של אביבה סמדר: אם לשיר, אז לשיר טוב, חרות, 29 בספטמבר 1965 יעקב העליון, מסך ומסכה | אביבה סמדר – בחזרה לישראל אחרי שבע שנים,טורים 2–3, מעריב, 1 ביולי 1969 אביבה סמדר שירי ארץ ישראל Aviva Semadar - Folklore rund um die Welt - Aviva!, www.aviva-semadar.de "Aviva Semadar". LyricWikia (באנגלית). נבדק ב-2017-07-14. ומונו, סטריאו. "סטריאו ומונו, אתר הדיסקוגרפיה של המוסיקה הישראלית". נבדק ב-2017-07-14. Aviva Semadar, Discogs (באנגלית) "Die Burg Waldeck Festivals 1964-1969 - Chanson Folklore International (2008)". LyricWikia (באנגלית). נבדק ב-2017-07-15.
דניס ליל

דניס ליל (באנגלית: Denis Lill; נולד ב-22 באפריל 1942) הוא שחקן בריטי יליד ניו זילנד. ליל נולד בהמילטון שבניו זילנד. ב-1959 הצטרף לחיל האוויר המלכותי של ניו זילנד (RNZAF). בהיותו בחיל האוויר הביע עניין בתיאטרון חובבים ובחיקוי דמויות מתוכנית "The Goon Show" של ה-BBC. במהלך הקריירה שלו בחיל האוויר השתתף בהפקות של אופרה ותיאטרון. ב-1967 היגר מניו זילנד לבריטניה. בין תפקידיו הרבים של ליל בקולנוע ובטלוויזיה כלולים "Fall of Eagles" (מ-1974), הסדרה "אדוארד השביעי" (1975), "ניצולים" (1975–1977), הסרט "הנשר נחת" (1977), המותחן "Bad Blood" וסרט ההרפתקאות "סקרלט פימפרנל" (1982), שיחק בתפקיד ויליאם נוקס ד'ארסי במיני-סדרה "Reilly, Ace Of Spies" (מ-1983), בסדרה "רמפול" (1983–1992), "מאפ ולוצ'יה" (1985–1986), "על שוטים ואנשים" (1989–1992), הסרט "באטמן" (1989), "ברנרד והג'יני" (1991), "ריצ'רד השלישי" (1995), "אוויטה" (1996), "מלחמת האופיום" (1997), "רבקה" (1997), ובסדרה "The Royal" בשנים 2003–2011. ליל הופיע פעמיים בסדרת המדע בדיונית של ה-BBC "דוקטור הו". ב-1977 גילם את ד"ר פנדלמן במיני-סדרה "Image of the Fendahl", וב-1984 שיחק בתפקיד סר ג'ורג' הצ'ינסון במיני-סדרה "The Awakening". אחרי שהופיע בפרק אחד בעונה הראשונה של הסדרה הפוסט-אפוקליפטית "ניצולים" של טרי ניישן, קיבל ליל תפקיד ראשי בעונה השנייה והשלישית של הסדרה. בשנות התשעים של המאה העשרים שיחק בקומדיות המצבים "Outside Edge" בתפקיד דניס, וב"על שוטים ואנשים" בדמות אלן פארי, אביה של קסנדרה. עוד הופיע ליל בתפקיד חבר הפרלמנט השיכור סר טלבוט בוקסומלי בפרק בעונה השלישית של "הפתן השחור" (Blackadder the Third), ובתפקיד השמש בספיישל חג המולד "Blackadder's Christmas Carol". ב-1993 שיחק בדמות סר רובן אסטוול בפרק "The Underdog" בסדרת הטלוויזיה "פוארו". הוא הופיע בפרק "Gunmen of the Apocalypse" בסדרה "ננס אדום". ב-2002 גילם את קלמנט אטלי בסרט הטלוויזיה "ברטי ואליזבת". בשנים 2003 עד 2011 כיכב לי בדרמה "The Royal" של ערוץ ITV1 בתפקיד מנתח בכיר מר רוז. ברדיו הופיע ליל במחזה "The Christian Brothers" מאת רון בלייר. ב-2014 השתתף בסדרה "24: Live Another Day". בפברואר 2016 הופיע ליל בפרק "A Dying Art" בעונה ה-18 של סדרת הפשע "רציחות במידסומר" של רשת ITV. ליל מתגורר בריים אינטרינסקה שבדורסט. הוא נשוי לוונסה ולבני הזוג שני ילדים. דניס ליל, במסד הנתונים הקולנועיים IMDb (באנגלית) דניס ליל, במסד הנתונים הקולנועיים KinoPoisk (ברוסית) דניס ליל, באתר MusicBrainz (באנגלית) Denis Lill's page on his agent's website "Denis Lill". IMDB. נבדק ב-21 בספטמבר 2016. {{cite web}}: (עזרה) "Only Fools and Horses Uncovered". BBC. BBC. 24 בספטמבר 2014. נבדק ב-21 בספטמבר 2016. {{cite web}}: (עזרה) Reinhart, Mark S (2012). "8: Barman 1989". The Batman Filmography (2 ed.). North Carolina: McFarland & Co. p. 99. ISBN 978-0-7864-6891-1. "Denis Lill". BFI Film Forever. נבדק ב-21 בספטמבר 2016. {{cite web}}: (עזרה) Sowden, Steve (1 ביוני 2011). "Well-known actor at church fete at Montacute House". This is the West Country. נבדק ב-21 בספטמבר 2016. {{cite news}}: (עזרה)
הגביע הרוסי בכדורגל 2017/2018

הגביע הרוסי בכדורגל 2017/2018 — הוא טורניר כדורגל, שנערך בשיטת הדחה, החל משלב 1/256 גמר. הקבוצה שניצחה בגמר הטורניר הייתה אמורה לקבל את הזכות לשחק בליגה האירופית 2018/2019 (משלב הבתים) ולהתמודד גם נגד אלופת רוסיה 2017/2018 במשחק הסופר קאפ הרוסי, אך טוסנו שזכתה באופן סנסציוני פורקה חודש לאחר הזכייה בתואר ולא זכתה לממש זכות זו. לוקומוטיב מוסקבה, שזכתה בגביע הרוסי בכדורגל 2016/2017, הודחה כבר בשלב 16 האחרונות, אם כי זכתה באליפות באותה עונה. ליגת העל (ליגת העל): 16 מועדונים; ליגת המשנה (ליגת הכדורגל הלאומית): 18 מועדונים (קבוצות-בת לא נוטלות חלק בטורניר); הליגה השנייה (ליגת הכדורגל המקצוענית): 58 (לא כולל קבוצות-בת); הליגה השלישית (ליגת הכדורגל החובבנית): 3 מועדונים: דינמו-סטארט קוסטרומה, זבזדה סנקט פטרבורג, מטאלורג אשה; הליגה הרביעית (הליגה האזורית): 2. מועדונים: בלוגורסק — אלופת מחוז אמור, דלין איז'בסק — אלופת הרפובליקה האודמורטית. סה"כ 97 מועדונים השתתפו בטורניר. החל משלב זה מתמודדות קבוצות מליגת הכדורגל הלאומית (למעט זניט-2 סנקט פטרבורג ו"ספרטק-2 מוסקבה"). משלב זה מתמודדות קבוצות ליגת העל הרוסית בכדורגל. הגרלת המשחקים נערכה ב-29 באוגוסט במשרדי ארגון ליגת העל הרוסית בכדורגל במוסקבה. גביע רוסיה 2017/2018 (אורכב 19.07.2017 בארכיון Wayback Machine) באתר "חיי הכדורגל" גביע רוסיה 2017/2018 באתר ליגת הכדורגל המקצוענית גביע רוסיה 2017/2018 באתר ליגת העל תקנון גביע רוסיה 2017/2018 גביע רוסיה, באתרי הליגות האזוריות, באתר האינטרנט של הליגה הרוסית השנייה: מערב-מרכז דרום אורל ועבר הוולגה מזרח Состоялась жеребьевка 1/16 финала Олимп-Кубка России по футболу
אגם צ'ישמיג'יו

אגם צ'ישמיג'יו (ברומנית: Lacul Cișmigiu) הוא אגם השוכן בגן צ'ישמיג'יו, במרכז בוקרשט, ברומניה. לאגם שטח של 29,500 מטרים רבועים, אורכו 1,3 קילומטרים, רוחבו 50 מטר ועומקו נע בין מטר לשניים. בעונת החורף האגם קופא והופך למשטח החלקה על הקרח. האגם היה בעברו נפתול של דמבוביצה, שהתנתק ממנו בעקבות שינוי נתיב הנחל. בתקופתו של השליט מאתיי בסאראב המקום כונה "הביצה של הסוחר דורה". מדיה וקבצים בנושא אגם צ'ישמיג'יו בוויקישיתוף מפת האגם (ברומנית) אגם הברבורים שרוקדים גם בגן צ'ישמיג'יו (ברומנית)
אליפות ברזיל בכדורגל 1978

אליפות ברזיל בכדורגל 1978 הייתה הפעם ה-22 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-25 במרץ 1978 והסתיימו ב-13 באוגוסט 1978. בתחרות השתתפו 74 קבוצות. התחרות נערכה במספר שלבים: הקבוצות חולקו ל-6 בתים תוך קיום משחק בית ומשחק חוץ בין קבוצות הבית. בשלב השני הוקמו 10 בתים. בית א'-ד' כללו 6 קבוצות (6 קבוצות מכל בית של השלב הראשון).קבוצות של בתים אלו ערכו משחקים בשיטת משחק בודד בין הקבוצות. 6 קבוצות מכל בית העפילו לשלב השלישי. בנוסף לכך הוקמו 7 בתים נוספים. בבתים אלו קבוצות ערכו עם הקבוצות של אותו בית משחק בודד. הקבוצה המנצחת של הבית העפילה לשלב השלישי. השלב השלישי 32 קבוצות הולקו ל-4 בתים. המשחקים נערכו בשיטת משחק בודד בין הקבוצות. בשלב הרביע השתתפו 8 קבוצות. המשחקים נערכו בשיטת משחק בית ומשחק חוץ בשלב רבע הגמר, חצי הגמר והגמר. במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. אם ניצחון הושג בהפרש של שני שערים או יותר, לקבוצה המנצחת הוענקה נקודה נוספת. גוארני זכתה באליפות. זו הייתה הזכייה הראשונה בתולדות המועדון. סאו פאולו - 12 ריו דה ז'ניירו - 9 מינאס ז'ראיס - 6 ריו גראנדה דו סול - 5 פרנה - 5 מאטו גרוסו - 4 סנטה קטרינה - 3 פרנמבוקו - 3 באהיה - 3 גויאס - 3 סיארה - 2 פארה - 2 אמזונאס - 2 אלגואס - 2 ריו גראנדה דו נורטה - 2 אספיריטו סאנטו - 2 פאראיבה - 2 פיאאוי - 2 סרז'יפה - 2 מרניאו - 2 המחוז הפדרלי של ברזיל - 1 קודמה בעקבות הישג טוב יותר בשלב הבתים משתתפי משחק הגמר העפילו לגביע ליברטדורס פאוליניו, שחקנה של ואסקו דה גאמה כבש 19 שערים וזכה בתואר מלך השערים של האליפות. פלקאו, שחקנה של אינטרנציונל זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
הארי ג'יילס

הארי ליי ג'יילס השלישי (באנגלית: Harry Lee Giles III; נולד ב-22 באפריל 1998) הוא כדורסלן אמריקאי, המשחק בעמדות הפאוור פורוורד והסנטר. ג'יילס נולד בווינסטון סיילם שבקרוליינה הצפונית, אביו שיחק כדורסל באוניברסיטה של וינסטון סיילם. ג'יילס שיחק כדורסל בתיכון מקומי, ולאחר מכן עבר לאקדמיית הכדורסל של אוק היל שבווירג'יניה. בליגת המכללות שיחק ג'יילס באוניברסיטת דיוק ולאחר שנה אחת בחר לוותר על המשך הלימודים באוניברסיטה ולעבור לשחק בליגת ה-NBA. ג'יילס נבחר בדראפט ה-NBA ‏2017 בבחירה ה-20 על ידי סקרמנטו קינגס, אולם החמיץ את עונת 2017/2018 כולה בשל פציעה. בעונת 2018/2019 שימש כשחקן מחליף, וקלע 7.0 נקודות בממוצע למשחק. במהלך חודש נובמבר נשלח לקבוצת סטוקטון קינגס מליגת הפיתוח. במשחק הבכורה בקבוצה קלע 30 נקודות, ולמחרת הוחזר לסקרמנטו להמשך העונה. לקראת עונת 2020/2021 חתם ג'יילס על חוזה בקבוצת פורטלנד טרייל בלייזרס. הארי ג'יילס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN ג'יילס חותם על חוזה בפורטלנד, באתר הקבוצה, 22 בנובמבר 2020
גוארני (כדורגל)

גוארני הוא מועדון כדורגל ברזילאי המייצג את העיר קמפינס שבברזיל. המועדון משחק בסרייה ב' שהיא הליגה השנייה בברזיל. המועדון הוקם בשנת 1911 ושיחק באליפות סאו פאולו. במהלך השנים הוא לא זכה אף פעם באליפות סאו פאולו. בשנת 1978 הוא זכה באליפות ברזיל. בעקבות כך, הוא העפיל לגביע ליברטדורס 1979 והגיע לרבע הגמר. במסגרת הארצית המועדון שיחק שנים רבות בליגה הבכירה. ברזיל קארקה ברזיל אאילטון ברזיל מרסיו אמורוזו ברזיל סוני אנדרסון ברזיל ז'ונאס מדיה וקבצים בנושא גוארני בוויקישיתוף אתר האינטרנט הרשמי של גוארני (בפורטוגזית) גוארני, ברשת החברתית פייסבוק גוארני, ברשת החברתית אקס (טוויטר) גוארני, ברשת החברתית אינסטגרם גוארני, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא כדורגל ברזילאי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
בריכת רמב"ם

בריכת רמב"ם הייתה בריכת שחייה שנבנתה בגבעת רמב"ם בשנת 1945 – הבריכה הציבורית הראשונה שהוקמה ביישוב העברי, בשטח עיריית גבעתיים. עם השנים הבריכה חודשה, אך כיום היא סגורה בהוראת משרד הבריאות וטרם נמצא לה זכיין מפעיל. בריכת השחייה נחנכה בתחילת אוגוסט 1945, בשכונת גבעת רמב"ם על ידי "החברה לפיתוח בריכות שחייה", בתכנונו של האדריכל מאיר הורמן. הקמת הבריכה היא פרי יוזמה של אלי פביאן, מורה לחינוך גופני, וישראל טייבר, "מוכתר גבעת רמב"ם", שאמר בנאום בטקס החנוכה: ”תרבות הגוף היא עניין חשוב ושחייה היא אקט בריאותי, אך יחד עם זאת אין לשכוח את תרבות הרוח”. בריכת רמב"ם הקדימה את בריכת גלי גיל שנפתחה שנה מאוחר יותר. בטקס חנוכת הבריכה גזרה את הסרט הגברת סוניה אמירוב והשתתפו ילדים מ"הפועל" מ"מכבי-עתיד". גודלה של הבריכה הוא 25 מטר לאורך ו-12.5 מטר לרוחב ועומקה מתחיל מ-90 ס"מ ועד ל-2.5 מטר. לצידה ניבנתה בריכה קטנה לפעוטות. שבוע לאחר חנוכת הבריכה, נערכה בה תחרות שחייה ראשונה לעיני כ-1,000 צופים ובהשתתפות השחיין הבינלאומי מהפועל תל אביב צבי כתבי, שקבע במשחה ל-200 מטר חזה שיא הפועל חדש ויונה לדזינסקי שקבע במשחה ל-100 מטר גב שיא הפועל חדש נוסף. בסיום תחרות השחייה נערך משחק כדורמים בין קבוצה של חיל התעופה הבריטי ממצרים לקבוצת הפועל תל אביב. בסיום המשחק ניצחה הקבוצה האורחת ממצרים 5–4. (תוצאת המחצית הייתה 4–1 לטובת הפועל תל אביב). בשנת 2018 נסגרה הבריכה בהוראת משרד הבריאות, מכיוון שלא עמדה בתקנים וטרם נקבע היזם שיפעיל אותה מחדש. במבנה פועל מכון כושר וסטודיו. בריכת גלי גיל מדיה וקבצים בנושא בריכת רמב"ם בוויקישיתוף נחנכה בריכת שחייה בגבעתיים, דבר, 6 באוגוסט 1945 ניר ארנון - בריכת רמב"ם בגבעתיים תשופץ ותשודרג (הקישור אינו פעיל), באתר mynet, 6 באפריל 2009 נעמה ריבה, בריכות השחייה הישראליות - מהימים של קרטיב הלימון לימי ההיפר-צרכנות, באתר הארץ, 26 באפריל 2016 נעמה ריבה, המבוי הסתום של הבריכה הציבורית הראשונה בישראל, באתר הארץ, 4 במרץ 2020 שחייה, משמר, 12 באוגוסט 1945
יחסי מיקרונזיה–צרפת

יחסי מיקרונזיה–צרפת הם היחסים הדיפלומטיים שבין המדינות הפדרליות של מיקרונזיה לבין הרפובליקה הצרפתית. צרפת מיוצגת במיקרונזיה באמצעות שגרירותה במנילה, הפיליפינים. היא מחזיקה גם קונסוליה בפליקיר בירת מיקרונזיה. מיקרונזיה לא מיוצגת בצרפת בשום דרג שהוא. נשיא מיקרונזיה עמנואל מורי נכח בפסגת צרפת-אוקיאניה השלישית ב-31 ביולי 2009 בנומאה, קלדוניה החדשה. הנשיא השתתף גם בפתיחת משחקי האוקיינוס השקט באותה העיר באוגוסט 2011 בנוכחות ניקולא סרקוזי נשיא הרפובליקה הצרפתית. הנשיא פיטר כריסטיאן השתתף בפסגת צרפת-אוקיאניה הרביעית בפריז ובוועידת האקלים כמה ימים מאוחר יותר. מיקרונזיה ייצאה לצרפת בשנת 2015 סחורה בשווי 20.1 אלף דולר אמריקאי שכללה בעיקר מחשבים. צרפת ייצאה למיקרונזיה באותה השנה סחורה בשווי 495 אלף דולר אמריקאי שכללה בעיקר ציוד להגנה במקרה של מתח נמוך, טלפונים ופלסטיק ממוחזר. France and the Federated States of Micronesia, France Diplomatie אתר שגרירות צרפת במנילה, הפיליפינים CONSULATE OF FRANCE IN PALIKIR, MICRONESIA, EMBASSYPAGES.COM What does Micronesia export to France? (2015), OEC What does Micronesia import from France? (2015), OEC
אליפות ברזיל בכדורגל 1979

אליפות ברזיל בכדורגל 1979 הייתה הפעם ה-23 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-16 בספטמבר 1979 והסתיימו ב-23 בדצמבר 1979. בתחרות השתתפו 94 קבוצות (20 יותר מהעונה הקודמת). התחרות נערכה במספר שלבים: 80 קבוצות חולקו ל-8 בתים תוך קיום משחק בית ומשחק חוץ בין קבוצות הבית. בשלב השני לתחרות התווספו קבוצות מריו דה ז'ניירו וסאו פאולו. הוקמו 7 בתים. קבוצות של בתים אלו ערכו משחקים בשיטת משחק בודד בין הקבוצות. מכל בית שתי קבוצות היו עולות לשלב השלישי. השלב השלישי לתחרות הצטרפו גוארני ופלמיירס (הפינליסים של האליפות הקודמות). כאשר לקורינתיאנס, סנטוס סאו פאלו ופורטוגזה נודע על החלטה זו, הם דרשו לקבל זכות להצטרף לתחרות בשלב בשלישי. כאשר דרישתם לא התקבלה הם החליטו לא להשתתף באליפות כלל. הקבוצות אורגנו ב-4 בתים. מנצחי הבתים העפילו לשלה הרביעי. בשלב הרביע השתתפו 4 קבוצות. המשחקים נערכו בשיטת משחק בית ומשחק חוץ בשלב חצי הגמר והגמר. במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במידה וניצחון הושג בהפרש של שני שערים או יותר, לקבוצה המנצחת הוענקה נקודה נוספת. מועדון ספורט אינטרנסיונל זכתה באליפות. זו הייתה הזכייה השלישית בתולדות המועדון. סאו פאולו - 8 ריו דה ז'ניירו - 8 מינאס ז'ראיס - 7 ריו גראנדה דו סול - 7 פרנה - 6 גויאס - 6 סנטה קטרינה - 5 באהיה - 5 פרנמבוקו - 4 סיארה - 3 פארה - 3 אמזונאס - 3 אלגואס - 3 ריו גראנדה דו נורטה - 3 אספיריטו סאנטו - 3 פאראיבה - 3 פיאאוי - 3 סרז'יפה - 3 מרניאו - 3 המחוז הפדרלי של ברזיל - 3 מאטו גרוסו - 3 מאטו גרוסו דו סול - 2 משתתפי משחק הגמר העפילו לגביע ליברטדורס סזאר, שחקנה של אמריקה (ריו דה ז'ניירו) כבש 13 שערים וזכה בתואר מלך השערים של האליפות. פלקאו, שחקנה של אינטרנציונל זכה בפרס "כדור הזהב" לכדורגלן העונה. זאת בפעם השנייה ברציפות. נתונים מאתר rsssf נתונים מאתר futpedia